NYT FRA BESTYRELSEN NOVEMBER 2021

Bestyrelsen takker for en god ordinær generalforsamling d. 25. oktober, hvor der var mange fremmødte, og en god og konstruktiv debat.

Bestyrelsen har afholdt sit første bestyrelsesmøde, hvor Christian Horn blev valgt som næstformand.

Bestyrelsen har mange opgaver at tage fat på. Bl.a. arbejder den på en ændret **helhedsplan** for etablering af containerplads og flere P-pladser, da der på generalforsamlingen ikke var stemning for at flytte legepladsen. Der bliver nu indhentet forskellige håndværkertilbud på alternative løsninger.

Processen omkring rensningen af **ventilationskanaler** igangsættes snarest muligt ved at bestyrelsen aflægger et besøg hos de beboere, der mangler at svare på de tidligere henvendelser, eller som har problemer med adgangen til udluftningskanalerne, for at drøfte de konkrete forhold i lejligheden og de eventuelle følger af rensningen.

Vi vil gerne have opstillet flere **cykelstativer ved opgangene,** og vi indhenter tilbud på dette. Bestyrelsen planlægger en cykeloprydning til foråret.

Der er desværre observeret **skægkræ** fortrinsvis i blok 3, men også andre steder. Bestyrelsen sender snarest en mail/brev ud til alle ejere, for at få en tilbagemelding på problemets omfang.

På generalforsamlingen blev det besluttet at gå videre med planer om at hyre et parkeringsfirma. Bestyrelsen er i løbende dialog med Unopark.

Desværre har det vist sig, at vi fortsat skal arbejde med vores vedtægter, idet der i 2022 træder nye regler i kraft, der betyder, at vores vedtægter skal indarbejdes i den såkaldte Normalvedtægt. Der vil blive indkaldt til 2 ekstra ordinære generalforsamlinger, når dette arbejde er klar.

Pr. 1.10. skiftede vi administrationsselskab til DEAS. Det har betydet en ændret prisstruktur. Foreningens fælles administrationsudgift er blevet mindre, men til gengæld er der kommet en brugerbetaling på de ydelser, som vedrører den enkelte ejer. F.eks. er der et **administrationsgebyr på 310 kr. for at flytte TV fra YouSee til en anden udbyder.**

Vær opmærksom på, at **skakterne** kun må bruges til restaffald, da bioaffald (madaffald) nu skal sorteres særskilt og smides i containerne på pladsen. Vi forventer at lukke skakterne på et tidspunkt, hvor de nye sorteringsmåder fungerer.

Der er et **ledigt kælderrum i blok 3** på ca. 33 kv.m. til ca. 550 kr. mdl. Kontakt formanden.

Hilsen

Bestyrelsen

Det henstilles til at alle **parkerer** mest hensigtsmæssigt, at garagerne bruges til biler og at varebiler parkeres udenfor området.

Vi oplever desværre at der **ryges og smides cigaretskod på legepladsen !**

**Skrald og fejlsortering** er desværre stadig et problem. **LÆS på skiltene,** hjemmesiden, de udleverede brochurer m.v. hvordan der skal sorteres! Det tager alt for meget af Henriks tid, og containerne bliver ikke tømt, hvis der blot er den mindste fejlsortering!

**Der må ikke stilles storskrald nogen steder på ejendommen.**

Vi vil stadig i begrænset omfang kunne modtage og bortkøre storskrald, som beboerne ikke selv har mulighed for at køre på genbrugsstationen. Kontakt Henrik eller bestyrelsen.

Har du spørgsmål til formanden/bestyrelsen bedes du henvende dig via kontaktfomularen på hjemmesiden. Der står mange nyttige oplysninger på vores hjemmeside: www.jaegerhaven.dk

Vores Facebookgruppe er tænkt som et forum, hvor medlemmerne kan kommunikere indbyrdes.